**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 39-МР**

На 18.06.2023 г. в 22:30 часа се проведе заседание на Общинската избирателна комисия при следния

**Дневен ред:**

1. Обявяване на резултатите от гласуването от произведения на 18.06.2023 г. местен референдум в Община Челопеч с въпрос: *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“*
2. Разни

**Присъстваха:** София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова, Ивалина Фотева Нели Петрова и Пека Кръстева

**Отсъстваха:** Любомира Калчева

Председател: София Иванова: В залата присъстват 10 членове на Общинската избирателна комисия. Налице е необходимият кворум. Откривам заседанието на комисията на 18.06.2023 г.

Моля, нека да гласуваме така предложения дневен ред. Гласували 10 членове на ОИК: „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова, Ивалина Фотева, Нели Петрова и Пека Кръстева).

„ПРОТИВ” – няма

По т. 1 от дневния ред София Иванова-Кирилова: Колеги, позволете ми да предоставя на Вашето внимание окончателните данни относно проведения местен референдум в Община Челопеч.

* брой на секционните избирателни комисии - 2
* брой на секционните избирателни комисии, представили протоколи – 2
* брой граждани с избирателни права според избирателните списъци – 1249
* брой на гласувалите гласоподаватели според подписите в избирателните списъци – 798
* брой на гласувалите според намерените в кутията за гласуване пликове – 798
* брой на гласувалите според намерените в кутията за гласуване бюлетини –797
* брой действителни бюлетини с отговор **„ДА"** – 360
* брой действителни бюлетини с отговор **„НЕ“** – 422
* брой недействителни бюлетини – 15

Налице е хипотезата на чл. 41, ал. 2 от ЗПУГДВМС.

Общият брой на имащите право на глас е 1249 души. 40 % от 1249 души са 499,60. В случая в Община Челопеч в местния референдум са гласували 798 на брой избиратели, т.е. изпълнена е първата задължителна предпоставка на цитираната разпоредба.

От общия брой гласували 798 на брой избиратели, с отговор „ДА“ на въпроса от референдума са отговорил 360 гласоподаватели, което представлява 45,11 % от участвалите в референдума избиратели, т.е. по-малко от половината от участвалите в референдума избиратели.

Съгласно цитираната разпоредба „Предложението, предмет на референдума, е прието, ако в него са участвали не по-малко от 40 на сто от гражданите с избирателни права в съответната община и с „ДА“ са отговорили повече от половината от участвалите в референдума гласоподаватели според броя на намерените в избирателната кутия пликове.“

Председател: София Иванова-Кирилова: Колеги, предвид горепосочените данни следва да обявим предложението предмет на произведения на 18.06.2023 г. местен референдум в община Челопеч (*„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“*) **ЗА НЕПРИЕТО.**

Моля нека да гласуваме: Предвид горното, ОИК – Челопеч с 10 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова, Ивалина Фотева, Нели Петрова и Пека Кръстева)

 и никой „ПРОТИВ“.

По т. 2 Разни. Председател София Иванова-Кирилова: Колеги, искам да Ви благодаря за отделеното време и съвестно свършената работа по време на подготовката за провеждането на местния референдум.

По тази точка няма направени предложения, следователно закривам заседанието.

ПРЕДСЕДАТЕЛ: п………………….

/София Иванова-Кирилова/

СЕКРЕТАР: п………………………...

/Нели Събева/

Дата и час: 18.06.2023 г., 22.30 часа